
ELŐTERJESZTÉS
Medgyesegyháza Városi Önkormányzat Képviselő-testülete 
2025. szeptember 30. napján tartandó ülésére
Tárgy: A pénzbeli és természetbeni szociális ellátásokról szóló 2/2015. (II.25.) önkormányzati rendelet felülvizsgálata
Tisztelt Képviselő-testület!
A Képviselő-testület a 116/2025. (V.27.) sz. kt. határozatában döntött arról, hogy a pénzbeli és természetbeni szociális ellátásokról szóló 2/2015. (II.25.) önkormányzati rendelet felülvizsgálata kerüljön előterjesztésre. 
A központi költségvetés 9.779.178 Ft támogatást biztosít a települési önkormányzatok szociális és gyermekjóléti feladatainak egyéb támogatására. Ez a támogatás nyújt fedezetet a szociális rendelet szerinti települési támogatásokra, valamint a szociális alapfeladatok (család- és gyermekjóléti szolgáltatások, idősek nappali ellátása, házi segítségnyújtás, szociális étkezés, tanyagondnoki szolgálatás, gyermekétkeztetés, szünidei étkeztetés, mini bölcsőde) részbeni finanszírozására. A települési támogatásokra jelenleg 3.900.000 Ft előirányzat áll rendelkezésre. A fennmaradó támogatás összegét 5.879.178 Ft-ot jelentősen meghaladja a szociális alapfeladatok önkormányzati támogatásának mértéke. 
Az önkormányzat gazdasági helyzetére tekintettel elkezdődött a teljes szociális ágazat működésének átfogó vizsgálata, és racionalizálása. Ennek keretében javasolt elemezni a működési bevételek, a normatív állami hozzájárulások, az önkormányzati saját források, valamint az ellátotti létszám, és költségek  alakulását.
A vizsgálat eredményeként lehet majd valós és átfogó képet nyerni a szociális ágazat működéséről, valamint megalapozott döntést hozni a települési támogatási formák jövőbeni szabályozásáról.
Javaslom, hogy a települési támogatásokról szóló önkormányzati rendelet felülvizsgálatára a Képviselő-testület a 2026. áprilisi soros ülésén térjen vissza.
Kérem a Tisztelt Képviselő-testületet, hogy tárgyalja meg az előterjesztést és hozza meg döntését.
HATÁROZATI JAVASLAT
Medgyesegyháza Város Önkormányzat Képviselő-testülete úgy dönt, hogy a pénzbeli és természetbeni szociális ellátásokról szóló 2/2015. (II.25.) önkormányzati rendelet felülvizsgálat a 2026. áprilisi soros ülésre kerüljön előkészítésre.
Felelős: Varga István Tamás jegyző
	  Ágostonné Dohányos Ivett pénzügyi vezető
Határidő: értelem szerint
Medgyesegyháza, 2025. szeptember 24.
Ruck Márton
polgármester

